হংসা যোগেন্দ্র
হংসা যোগেন্দ্র (ইংরেজি: Hansa Yogendra, হিন্দি: हंसा योगेन्द्र; জন্ম: ৮ অক্টোবর ১৯৪৭) হলেন একজন ভারতীয় যোগগুরু, লেখক, গবেষক এবং টেলিভিশন ব্যক্তিত্ব। তিনি মুম্বইয়ের দ্য যোগ ইনস্টিটিউট-এর পরিচালক, যেটি তার শ্বশুর শ্রী যোগেন্দ্র কর্তৃক প্রতিষ্ঠিত। এটি সরকার স্বীকৃত অলাভজনক সংস্থা এবং বিশ্বের প্রাচীনতম সংগঠিত যোগ কেন্দ্র, যেটি ১৯১৮ সালে প্রতিষ্ঠিত হয়েছিল। তিনি ১৯৮০-এর দশকে ডিডি ন্যাশনাল-এ সম্প্রচারিত টেলিভিশন ধারাবাহিক যোগ ফর বেটার লিভিং-এর উপস্থাপক ছিলেন। তিনি 'কোয়ালিটি কাউন্সিল অফ ইন্ডিয়া' এর 'যোগ সার্টিফিকেশন কমিটি'র প্রধান এবং 'আন্তর্জাতিক যোগ বোর্ড' এর সভাপতি। তিনি ভারতীয় যোগ সমিতির সহ-সভাপতি।